section_heading: Radnja
paragraph_text: Stanleyja uskoro kod kuće posjeti Ginger Knowles (Berry) koja ga zbog njegovih hakerskih vještina želi regrutirati za svog šefa Gabriela Sheara (Travolta) nakon što je njegov prvotni izvor - finski haker Axl Torvalds (Rudolf Martin) - uhićen na aerodromu i nakon toga ubijen kako ne bi otkrio zbog čega je uopće došao u SAD. Stanley prihvaća otići na sastanak s Gabrielom za stotinu tisuća dolara tijekom kojeg ga Gabriel prisiljava da uhakira u vladin sustav u roku od 60 sekundi dok mu istovremeno jedan od Gabrielovih čuvara Marco (Jones) drži uperen pištolj u glavu, a mlada djevojka (Laura Lane) oralno zadovoljava. Stanley uspijeva u posljednji trenutak i tako prolazi Gabrielov test.